Kruisement-lamsribstuk | SARIE
Kruisement-lamsribstuk	deur Barbara Joubert
50 g broodkrummels
25 g kruisementblare
25 g pietersielie
25 g dennepitte
25 ml botter, gesmelt
600 g lamsribstuk (rack of lamb)
4 heel knoffelbolle, gehalveer
sowat 60 ml olyfolie
Verhit oond tot 200 °C. Gooi krummels, kruisementblare, pietersielie, dennepitte en gesmelte botter in ‘n voedselverwerker. Meng goed saam. Maak klein dwars-snytjies op die vleis se vel en druk die kruisementkors styf vas boop. Maak die beentjies toe met tinfoelie om te verseker dat hulle nie te bruin word nie. Geur met sout en swartpeper. Plaas lamsribstuk
in oondroosterbak sodat die bene plat lê, met kors na bo. Sit knoffel by. Besprinkel vleis en knoffel met olyfolie. Plaas in warm oond (sien wenk vir hoe lank jy dit moet rooster). Wanneer jy die vleis uit die oond haal, moet jy dit nie onmiddellik oplig nie – die kors kan afgly. Laat rus eers vir tien minute en sit dan voor.
Hoe lank rooster ek my lamsribstuk?
Taamlik rou (rare) – 20 minute
Medium-gaar – 25 minute
Medium – 30 minute
Goed gaar – 35 minute
Laat altyd ook nog 8 – 10 minute rustyd toe.